
____________________________________________________________________
  Nr. 842 din 21 februarie 2022                                                                                                               
REFERAT DE APROBARE
                  privind necesitatea adoptării unei hotărâri privind alocarea  sumei de 10.000 lei
din bugetul local al comunei Târgușor, județul Constanța în vederea efectuării
dezinfecției, deratizării și dezinsecției spațiilor interioare din clădirea Bibliotecii
 comunale Târgușor, sediului administrativ, terenului de sport multifuncțional,
 sediului primăriei Târgușor precum și a parcurilor și locurilor de joacă din 
comuna Târgușor, județul Constanța

	Noul coronavirus se răspândește cel mai frecvent de la persoana la persoana, dar este posibil sa se transmită si prin intermediul suprafețelor contaminate, atunci când o persoana atinge cu mana suprafețele contaminate si își duce ulterior mana la nas, gura sau ochi. Din aceasta cauza, pentru limitarea răspândirii, se recomandă ca suprafețele sa fie dezinfectate corect, utilizând produse capabile sa distrugă coronavirusul de pe aceste suprafețe.
	Centrul European de Control al Bolilor Transmisibile (ECDC) a anunțat că nu se cunoaște cu exactitate care este perioada de timp în care coronavirusul SARS-CoV-2 poate supraviețui pe suprafețe, dar se estimează că ar putea supraviețui câteva zile în mediu.      Aceasta estimare se bazează pe asocierea cu perioada de supraviețuire a altor virusuri din familia coronavirusurilor care au determinat probleme îngrijorătoare de sănătate, precum SARS-COV si MERS-COV care supraviețuiesc pe diferite suprafețe, in medie, mai mult de 48 de ore la o temperatura ambientală de 20 de grade Celsius. Datorită acestei ipoteze privind supraviețuirea noului tip de coronavirus pe suprafețe, se recomanda curățarea și dezinfectarea obiectelor potențial contaminate, înainte de a fi utilizate.
	Curățarea locuinței se referă la îndepărtarea germenilor, a murdăriei și a impurităților de pe suprafețe. Acest proces nu omoară germenii, ci îi îndepărtează, reducând numărul lor si riscul de a răspândi infecția.
	Dezinfectarea locuinței presupune utilizarea substanțelor chimice pentru uciderea germenilor de pe suprafețe. Acest proces nu curăță neapărat suprafețele murdare, dar prin uciderea germenilor de pe suprafețele deja curățate, poate reduce și mai mult riscul de răspândire a infecției. 
Dezinsectia reprezintă un proces efectuat intr-un spatiu dat printr-un ansamblu de metode prin care se previne înmultirea si se realizează eliminarea insectelor si parazitilor. Serviciile de dezinsecție trebuie efectuate în mod regulat. Executia lucrărilor se efectuează cu ajutorul unor echipamente speciale și a unor substante profesionale care nu sunt accesibile oricui, ci doar firmelor autorizate. Acest tip de substante nu sunt toxice pentru oameni si/ sau animale si nu reprezinta un pericol pentru orice tip de spatiu. 
Deratizarea reprezintă oprirea dezvoltarii rozatoarelor si ulterior eliminarea definitiva a acestor factori perturbatori pentru mediul în care trăiti.  Deratizarea se efectueaza atât în interior cât si în exterior pentru a elimina locurile de adapost si pentru a impiedica patrunderea rozatoarelor în interior.
Având în vedere cele menționate mai sus, se impune necesitatea adoptării unei hotărâri privind alocarea sumei de 10.000 lei, banii provenind din bugetul local al  comunei Târgușor, județul Constanța.
		În acest sens, anexez, la prezenta, un Proiect de Hotărâre, cu propunerea de a fi adoptat în forma prezentată.

